Odense Adresse-Contoirs Efterretninger, 1848-07-15
Fædrelandet. Offentlige Foranstaltninger. Valglov for Dannelsen af den bebudede Rigsforsamling. (Sluttet, see Gaarsavisen!)§ 11. Valgene foregaae ved en samlet Afstemning af de tilstedeværende Vælgere, og, forsaavidt der fremsættes Jndsigelse mod det ved denne Afgjørelsesmaade fremkomne Resultat, ved en individuel Afstemning. Med Hensyn til disse tvende Valgmaader blive følgende Bestemmelser at iagttage: a. Valgene skulle foretages paa een og samme Dag over hele Landet, forsaavidt Omstændighederne gjøre det muligt, og forbeholde Vi Os Selv nærmere at bestemme Dagen, paa hvilken Valgene skulle foregaae. Det Fornødne bliver herom af Vor Justitsminister at bekjendtgjøre i den Berlingske politiske og Avertissements=Tidende og at meddele samtlige Valgdistrikters Bestyrelser saa betimeligt, at Kundgjørelse saavel om Valgdagen og Klokkeslettet, da Valghandlingen skal tage sin Begyndelse, som om Stedet, hvor Valget skal foregaae, kan være skeet paa den i 89 bestemte Maade, senest 8 Dage forinden, hvilken Kundgjørelse foranstaltes i Kjøbenhavn af Valgbestyrelserne selv, i Kjøbstæderne af Kommunalbestyrelserne, og paa Landet af Sogneforstanderskaberne, efterat de derom have modtaget Underretning fra vedkommende Valgbestyrelser. - b. Senest Aftenen for Valget finder Sted skal den, der vil komme i Betragtning ved Valget, melde sig for Valgbestyrelsens Formand som i dette Øiemeed skal være tilstede paa Valgstedet Dagen før Valghandlingen skal foregaae, og for ham godtgjøre sin Qvalification til at kunne vælges, hvilket skeer ved at producere et Beviis fra Bestyrelsen for Valglisternes Forfattelse paa det Sted hvor han har Bopæl, som maa indeholde, at Vedkommende har de til at kunne vælges fornødne Egenskaber, og en Erklæring fra een eller flere i Distriktets Lister indtegnede Vælgere, at de ville stille og anbefale ham som Valgkandidat. Den, der ikke inden den nævnte Tid har meldt sig hos Valgbestyrelsens Formand, kan ikke komme i Betragtning ved det forestaaende Valg. Dersom imidlertid en Valgkandidat for Valgbestyrelsen godtgiør, at han ved Sygdom eller andet lignende særdeles Forfald er forhindret i personlig at møde, og et saadant Forfald bliver anerkjendt af Valgbestyrelsen, da kan han blive valgt uden personlig at melde sig for denne Dagen forinden Valget, og uden personlig at overvære Valgforhandlingen. J saa Fald træder en skriftlig Anmeldelse istedetfor den personlige Fremstillen for Valgbestyrelsens Formand. Derimod udfordres ogsaa i dette Tilfælde, at Valgkandidaten stilles og anbefales af een eller flere af Distriktets Vælgere, der senest Aftenen forinden Valgdagen have at afgive den i denne Henseende fornødne Erklæring til Valgbestyrelsens Formand, ligesom de ogsaa have personlig at indfinde sig ved selve Valghandlingen. Jngen kan melde sig til samtidigt Valg i mere end eet Distrikt. - c. Paa Valgdagen har Valgbestyrelsen at indfinde sig paa det til Valget bestemte Sted og at medbringe samtlige de for Distriktet affattede Valglister (8 9). Valghandlingen foregaaer aldeles offentligt. Til samme Tid og Sted have vælgerne at indfinde sig, da Jngen kan stemme ved en Befuldmægtiget. De, der ere blevne stillede som Valgkandidater, samt den eller de Vælgere, der have erklæret at ville stille dem, skulle ligeledes indfinde sig personligen ved Valgmødet. Efterat Valgbestyrelsens Formand har fremstillet Kandidaterne for de forsamlede Vælgere, gives der de Mænd, som have erklæret at ville stille Valgkandidaterne, samt disse selv og Vælgerne Leilighed til, under Ledelse af Valgbestyrelsens Formand, at udtale deres Anskuelser. Valgbestyrelsens Formand og øvrige Medlemmer maae dog hverken anbefale Nogen som Valgkandidat eller udtale sig imod nogen Kandidats Valg, eller overhovedet foretage Noget, hvorved de kunde indvirke paa Udfaldet af Stemmegivningen, hvori de heller ikke selv deeltage. Naar Valgbestyrelsens Formand finder at de Vedkommende have havt behørig Tid til at udvexle deres Anskuelser, er han bemyndiget til at slutte Forhandlingerne, og er Enhver pligtig at underkaste sig hans Bestemmelse saavel herom som angaaende Tilsidesættelsen af den fornødne Orden under Diskussionen. Efterat Forhandlingerne ere endte, sætter Valgbestyrelsens Formand, efter alphabetisk Orden, hver enkelt Valgkandidat, der har stillet sig, under Afstemning, hvilken Afstemning skeer ved Haandsoprækning.